需求定律

需求定律係經濟學上嘅一條定律。呢條定律表明，一件貨品服務嘅價格永遠都同需求量成負關係，即係價格愈高需求量愈低，反之亦然。

行為研究
有做比較心理學嘅行為經濟學家就嘗試用動物研究睇吓動物會唔會跟隨需求定律。

想像以下呢個實驗：研究者搵一柞大家鼠返嚟，將啲大家鼠韞喺一個實驗盒入面，個盒入面有個掣，一撳就會有一定量嘅嘢食或者果汁。而喺呢個情況下，改變「要撳幾多吓個掣，先至會有嘢食」呢個數就好似改變一件貨品服務嘅價格噉。實驗結果顯示，隨住「要撳幾多吓個掣，先至會有嘢食」呢個數字上升，啲大家鼠撳足次嘅頻率會下降－就好似需求定律所預期嘅噉。

參攷

供應定律

經濟學